
	1
	2 Lase line izinsuku eziningi, kanti wonke umuntu wayesenyukubele nje. Wonke umuntu ngaphandle kukaSizwe, owayevuka enokumamatheka  
njalo ekuseni.
“Ha! Sizwe! Lokho kumamatheka kufana nomlingo!” kusho uGogo. “Ngabe ukwenzela mina?”
USizwe wazivala umlomo ngesandla. “Kodwa ukumamatheka KWAMI, Gogo,” kuhleba yena.

	3 Umama wakhe wahleka. “Sizwe! Ukumamatheka yinto ongaphana ngayo kodwa ingakulahlekeli,  Buka nje!”
Wamqukula wamkhombisa isibuko. Kwakunokumamatheka kwakhe, kugqamile kufana nakuqala.
	4 Kwase kuyisikhathi sokuhamba. UMama wafasa ijazi lemvula likaSizwe, baphuma bahamba, emvuleni, beya emtatsheni wezincwadi.
Ezansi nomgwaqo, umngani omkhulu kaSizwe, uZanele, wayemi efasiteleni lakubo, ebuka imvula ngokudangala.
USizwe wezwa ukumamatheka kwakhe kuphuma, kulokhu kuphuma. Uthe engazelele, kwathi VUMBU, kwandiza kwawela ingadi kwaya kuZanele. UZanele wabamba ukumamatheka wathula nakho – kwakuyinto eyigugu kakhulu ukuba angayidedela.

	5 Ngesikhathi uSizwe eqhubeka nohambo oluya emtatsheni wezincwadi, kwakhala insimbi yomnyango yakubo kaZanele. Kwakuyindoda yeposi, ilethe incwadi evela kumzala wakhe amthanda kakhulu. UZanele wathokoza kakhulu, kangangokuba ukumamatheka kwagxuma kwaphuma, kwabheka endodeni yeposi.
“Ngiyabonga, Mnumzane Weposi!” kusho yena.
	6 Ukumamatheka kukaZanele kwakugqame kakhulu kunakho konke indoda yeposi eyayikubonile esikhathini sonke sasekuseni. Kwayigcina ifudumele ngenkathi ihamba emvuleni.
Yafika endlini enkulu. Ngaphakathi kwesango, kwakukhona inja eyayilokhu izungeza, ikhonkotha, ikhonkotha, ikhonkotha. Yayenza into ewubuwula, kangangokuthi indoda yeposi ayikwazanga ukuzibamba, yavele yamamatheka. Ukumamatheka kwagxuma kwangena esangweni kukhazimula.
Inja yayeka ukukhonkotha. Yamisa amadlebe ayo yase itshikizisa umsila wayo. Yase iphenduka igijima ibuyela endlini ngokumamatheka okukhulu, okufudumele.

	7 Ikhehla elikhokhobayo lavula umnyango. “Hhayi, cha! Angeke ukwazi ukungena la. Umanzi te!” litshela inja. Kodwa kusenjalo, kwaqhibuka ukumamatheka ebusweni bekhehla.
Ikhehla lama lathi qingqo. “Suka,” kusho lona, “ubani onendaba uma lina? Ake sithi ukuhamba, mfana!” Bahamba, beklubhuza amaxhaphozi amanzi.
	8 Laphaya, endaweni yokuwela abantu abahamba ngezinyawo, kwakumi uNkosikazi Makabela, oyiphoyisa lomgwaqo, owayedangele nje. Wayebukeka egodola, emanzi, futhi elusizi. Ikhehla lakwazi okumele likwenzile.
“Sawubona, Nkosikazi Makabela!” kumemeza lona, lase limamatheka ngokumamatheka okukhulu, okugqamile. Kodwa uNkosikazi Makabela akazange amamatheke yena.

	9 n/a
	10 Ukuma emvuleni izinsuku eziningi kungenza ubuso budangale, budangale kakhulu. Kodwa ukumamatheka kuyinto ewumlingo, kanti manje ukumamatheka 
kwase kunamandla kakhulu, futhi kugqame kakhulu, kangangokuthi kwakunzima ukukugcina ngaphakathi. Akuzange kusebenze ngaso leso sikhathi, kodwa kancane kancane, kwaqala ukuphuma, kanti ekugcineni …!
Kwaba nokumamatheka okuhle, okukhulu okwakhanyisa ubuso bukaNkosikazi Makabela!
Kwakhala insimbi yesikole, izingane zase zigijima zizowela emgwaqweni. UNkosikazi Makabela waphakamisa uphawu lwakhe, wase emamatheka, wabuye wamamatheka futhi, emamathekela ingane ngayinye.

	11 Izingane zamamathekela omama kanye nobaba bazo, kanye nogogo nomkhulu bazo kanye nabafowabo nodadewabo. Zamamathekela umshayeli webhasi kanye nomama othengisa izithelo nemifino, kanti uMama uMakau, owayomamathekela umyeni wakhe, yena owabe esemamathekela imeya …
Ukumamatheka kwagxuma kwagingqika kwase kukhazimula kwaze kwamamatheka, kwagigitheka Futhi, kwahleka kakhulu WONKE UMUNTU emvuleni.
	12 Emtatsheni wezincwadi, wonke umuntu wayethule ngaphandle komsindo owenziwa imvula.
“Sekuyisikhathi sokuhamba,” kusho umama kaSizwe, evala incwadi yakhe.
“Hawu, Mama!” kusho uSizwe, owayesephelelwe ukumamatheka.


	13 Kodwa lapho bephumela ngaphandle emgwaqweni … KWABONAKALA INTO EMANGAZAYO! Wonke umuntu wasedolobheni wayelapho! Wonke umuntu! Futhi BONKE babemamatheka!
	14 Ukumamatheka konke kwagxuma kwase kubheka kuSizwe. Kwamfudumeza, kwase kumkitaza, kwase kukhuphuka, kwaphinde kwakhuphuka futhi, kwakhuphuka, kusuka ezinzwaneni zakhe … kwaze kwayofika PHEZU kwekhanda lakhe. Wayegcwele injabulo kangangokuthi kwaqhibuka ukumamatheka, okuhle futhi okugqamile.
Kanti kwaba khona into eshintshayo. Intambama eguqubele, ebafazi bedub’inyama, enemvula yabukeka ingasaguqubele. Ngabe kungenzeka ukuthi …?
YEBO! Amafu ehlukana, kwakhanya ilanga elifudumele phezu kwabo, ngokumamatheka okukhulu, okugqame ukudlula konke, nokuhle ukwedlula konke.

